**VAIE**

Esitaja: SA Omanäolise Kooli Arenduskeskus
(registrikood:90000676)

Riigihange: 289603 „Koolitused õigust rikkunud noortega töötavatele spetsialistidele (Justiits- ja Digiministeerium)“
Pakkumuse number: 561113
Vaide esitamise alus: RHS § 126 lg 5 ja § 187 jj

Sihtasutus Omanäolise Kooli Arenduskeskus soovib esitada vaide seoses hankija 04.07.2025 otsusega, millega lükati tagasi meie pakkumus (nr 561113) põhjusel, et ei olnud esitatud dokumenti „Pakkumuse maksumuse lahtikirjutuse vorm“.

Soovime selgitada, et kõnealune dokument oli meie poolt korrektselt üles laetud vastavasse alajaotusesse „Hindamiskriteeriumid ja hinnatavad näitajad“. Siiski näib, et süsteemis on aset leidnud tehniline viga: nimetatud alajaotuses on kuvatud pärast pakkumuse esitamist hoopis süsteemi poolt genereeritud kogudokument alajaotusest „Vastavustingimused“, mis sisaldab faile, mille me esitasime teise hankeosa jaoks. Kausta nimeks kuvatakse:
Hange\_289603\_Pakkumus\_561113.zip.

Täiendavalt selgitame, et alajaotuses „Hindamiskriteeriumid ja hinnatavad näitajad“ kuvatud vale kaust „Hange\_289603\_Pakkumus\_561113.zip“ on süsteemi poolt automaatselt moodustatud kaust lehele üleslaetud failide alusel. Sellist kausta ei ole pakkujal võimalik ise luua ega sihipäraselt teise alajaotuse alla laadida, kuna teisel lehel („Hindamiskriteeriumid ja hinnatavad näitajad“) ei ole vastavaid sisestusvälju selliste dokumentide (nt CV-d, pakkumuse vorm, projektimeeskonna nõude-kogemuse vorm jmt) esitamiseks, mis sisalduvad selles kaustas.

Lisaks märgime, et pakkumuse üleslaadimise hetkel esines korduvalt süsteemseid tõrkeid, mistõttu on tõenäoline, et dokumentide kuvamine või sidumine valesse alajaotusse on toimunud süsteemi tõrke tõttu, mitte pakkuja tegevuse tagajärjel.

Seetõttu kinnitame, et tegemist peab olema süsteemirikkega, mis ei sõltunud pakkuja tegevusest. Selgitasime seda ka hankijale 25.05.2025 vastusega teabevahetuse lehel.

Tulenevalt eeltoodust palume:
1. Tunnistada SA Omanäolise Kooli Arenduskeskuse pakkumus tingimustele vastavaks;
2. Või tunnistada kehtetuks hankija 04.07.2025 otsus pakkumuse tagasilükkamise kohta, kuna see põhineb tehnilise vea tagajärjel tekkinud eksitusel, mitte tegelikul dokumentide puudumisel.

Lisatud dokumendid:
- Pakkumuse maksumuse lahtikirjutuse vorm (esitatud uuesti);

Lugupidamisega
Koidu Tani-Jürisoo
SA Omanäolise Kooli Arenduskeskus,

Juhatuse liige

koidu@ami.ee

Tel 53445666

07.07.2025.a.